Han debuterte i verdenscupen med 41.-plass (av 54 deltakere) i normalbakken i Sapporo 21. januar 1995. Samme år var han på det japanske laget som tok bronsemedaljer i lagkonkurransen i junior-VM i Gällivare. Hans beste sammenlagtplassering i verdenscupen er 13.-plass i 1998/99. Samme sesong ble han nummer 6 sammenlagt i den tysk-østerrikske hoppuka; han ble nummer 9 i 1997/98. Hans beste individuelle plassering i enkeltrenn i verdenscupen er 3.-plass i Park City 20. januar 2001. Han har to ganger vært på det japanske laget som har vunnet lagkonkurranser i verdenscupen, i Willingen 20. januar 1999 og i Park City 19. januar 2001.